**ZÁKLADNÁ ŠKOLA, Ul. IVANA BUKOVČANA 3**

**841 08 BRATISLAVA**

# Učebné osnovy

|  |  |
| --- | --- |
| Vzdelávacia oblasť | **MATEMATIKA A PRÁCA S INFORMÁCIAMI** |
| Názov predmetu | **MATEMATIKA** |
| Škola | **Základná škola Ul. Ivana Bukovčana 3** |
| Názov ŠVP | **Štátny vzdelávací program pre I. stupeň základnej školy** |
| Názov iŠkVP | **Školský vzdelávací program pre I. stupeň základnej školy** |
| Stupeň vzdelania | **Primárne vzdelanie - ISCED 1** |
| Dĺžka štúdia | **4 roky** |
| Vyučovací jazyk | **Slovenský** |
| Forma štúdia | **Denná** |
| Iné | **Štátna škola** |
| **\* Učebné osnovy sú totožné so vzdelávacím štandardom ŠVP pre príslušný vzdelávací predmet.** | |

|  |  |
| --- | --- |
| **Časový rozvrh výučby predmetu** | **1. ročník** |
| **Štátny vzdelávací program** | 4 |
| **Školský vzdelávací program** | 0 |
| **Spolu** | 4 |
| **Spolu za rok ŠVP/ŠkVP** | **132** |

**Schválené riaditeľom školy: ..................... Podpis riaditeľa školy:.......................**

|  |
| --- |
| MATEMATIKA |

**ÚVOD**

Vzdelávací štandard nepredstavuje iba súhrn katalógov, ktoré stanovujú výkony a obsah vyučovacieho predmetu, ale je to predovšetkým program rôznych činností a otvorených príležitostí na rozvíjanie individuálnych učebných možností žiakov.

Vzdelávací štandard pozostáva z charakteristiky predmetu a základných učebných cieľov, ktoré sa konkretizujú vo výkonovom štandarde. Je to ucelený systém výkonov, ktoré sú vyjadrené kognitívne odstupňovanými konkretizovanými cieľmi – učebnými požiadavkami. Tieto základné požiadavky môžu učitelia ešte viac špecifikovať, konkretizovať a rozvíjať v podobe ďalších blízkych učebných cieľov, učebných úloh, otázok, či testových položiek.

K vymedzeným výkonom sa priraďuje obsahový štandard, v ktorom sa zdôrazňujú pojmy ako kľúčový prvok vnútornej štruktúry učebného obsahu. Učivo je v ňom štruktúrované podľa jednotlivých tematických celkov. Je to základ vymedzeného učebného obsahu. To však nevylučuje možnosť učiteľov tvorivo modifikovať stanovený učebný obsah v rámci školského vzdelávacieho programu podľa jednotlivých ročníkov.

Vzdelávací štandard učebného predmetu matematika ako program aktivity žiakov je koncipovaný tak, aby vytváral možnosti na tie kognitívne činnosti žiakov, ktoré operujú s pojmami, akými sú hľadanie, pátranie, skúmanie, objavovanie, lebo v nich spočíva základný predpoklad poznávania a porozumenia.

**CHARAKTERISTIKA PREDMETU**

Predmet matematika je na primárnom stupni vzdelávania prioritne zameraný na budovanie základov matematickej gramotnosti a na rozvíjanie kognitívnych oblastí – vedomosti (ovládanie faktov, postupov), aplikácie (používanie získaných vedomostí na riešenie problémov reálneho života), zdôvodňovanie (riešenie zložitejších problémov, ktoré vyžadujú širšie chápanie súvislostí a vzťahov).

Výučba matematiky musí byť vedená snahou umožniť žiakom, aby získavali nové vedomosti špirálovite, vrátane opakovania učiva na začiatku školského roku s **propedeutickými postupmi** prostredníctvom riešenia úloh s rôznorodým kontextom i divergentných úloh, aby tvorili jednoduché hypotézy a skúmali ich pravdivosť, vedeli používať rôzne spôsoby reprezentácie matematického obsahu (text, tabuľky, grafy, diagramy), rozvíjali svoju schopnosť orientácie v rovine a priestore.

Obsah vzdelávania je spracovaný na kompetenčnom základe. Pri objavovaní a prezentácii nových matematických poznatkov sa vychádza z predchádzajúceho matematického vzdelania žiakov, z ich skúseností s aplikáciou už osvojených poznatkov. Na hodinách matematiky sa tiež kladie dôraz na rozvoj žiackych schopností a zručností, predovšetkým väčšou aktivizáciou žiakov. Proces získavania nových matematických vedomostí u žiakov musí učiteľ realizovať s prevahou pozorovania a experimentovania v ich prirodzenom prostredí. Učiteľ by mal tiež naučiť žiakov správne klásť otázky, odhadnúť výsledky i korektne formulovať závery. Učenie matematiky by malo byť pre žiakov zaujímavé, aby sa u nich formoval pozitívny vzťah k matematike a aby ju vnímali ako nástroj na riešenie problémových úloh každodenného života.

Vzhľadom na charakter predmetu je potrebné prispôsobiť schopnostiam žiakov rýchlosť preberania tematických celkov rovnako ako ich poradie, prípadné rozdelenie na časti a presuny v rámci ročníkov.

**CIELE PREDMETU**

Žiaci na primárnom stupni vzdelávania majú dosiahnuť nasledujúce ciele:

* osvojiť si základné matematické pojmy, poznatky, znalosti a postupy uvedené vo vzdelávacom štandarde,
* pracovať s prirodzenými číslami (v obore do 10 000) tak, ako to bližšie špecifikuje vzdelávací štandard,
* používať zlomky na propedeutickej, prípravnej úrovni,
* identifikovať a správne pomenovať funkčné vzťahy medzi číslami,
* objavovať pravidlá vytvorených postupností a dopĺňať ich,
* orientovať sa v tabuľkách, grafoch a vytvárať ich,
* identifikovať, pomenovať, narysovať a správne označiť geometrické útvary bližšie špecifikované vo vzdelávacom štandarde,
* odhadnúť a presne odmerať dĺžku útvaru, premeniť jednotky dĺžky (mm, cm, dm, m, km).
* používať matematiku ako jeden z nástrojov na riešenie problémov reálneho života (vrátane postupného nadobúdania finančnej gramotnosti),
* rozvíjať zručnosti súvisiace s procesom učenia sa,
* rozvíjať poznávacie procesy a myšlienkové operácie,
* upevniť kladné morálne a vôľové vlastnosti (samostatnosť, rozhodnosť, vytrvalosť, húževnatosť, kritiku, sebakritiku, dôveru vo vlastné schopnosti a možnosti, systematickosť pri riešení úloh v osobnom i verejnom kontexte),
* rozvíjať kľúčové kompetencie v sociálnej a komunikačnej oblasti.

|  |
| --- |
| **VZDELÁVACÍ ŠTANDARD** |

|  |
| --- |
| **Tematický celok : Prirodzené čísla 1 – 20 a 0** |

|  |  |
| --- | --- |
| **Výkonový štandard** | **Obsahový štandard** |
| **Žiak na konci 1. ročníka základnej školy vie/dokáže:**   * určiť počet prvkov v skupine (počítaním po jednom, po dvoch, na prvý pohľad) a vyjadriť ho prirodzeným číslom, * vytvoriť (vyznačiť, oddeliť) skupinu s daným počtom prvkov, * porovnať počet prvkov v dvoch skupinách (počítaním i na prvý pohľad), * napísať a prečítať číslo, * rozložiť číslo na jednotky a desiatky, * zložiť číslo z jednotiek a desiatok, * použiť základné i radové číslovky v číselnom obore do 20, * orientovať sa v číselnom rade, * vytvoriť vzostupný a zostupný číselný rad, * zobraziť číslo na číselnej osi, * doplniť chýbajúce čísla do vzostupného aj zostupného číselného radu, * vymenovať niekoľko čísel menších (väčších) ako dané číslo, * usporiadať čísla podľa veľkosti vzostupne i zostupne, * porovnať dve čísla a výsledok porovnania zapísať pomocou * relačných znakov >,<, =, * vyriešiť jednoduché nerovnice, * vyriešiť slovné úlohy na porovnávanie | skupina, počet predmetov (prvkov) v skupine, číslo  pár  párny a nepárny počet predmetov  viac, menej, rovnako  prirodzené čísla 1 – 20 a 0  jednotky, desiatky  rozklad čísla na jednotky a desiatky  prvý, druhý, tretí, ..., dvadsiaty  číselný rad  pojmy súvisiace s orientáciou v číselnom rade: pred, za, hneď pred, hneď za, predposledný, posledný, nasledujúci, predchádzajúci  vzostupný číselný rad (od najmenšieho čísla po najväčšie číslo)  zostupný číselný rad (od najväčšieho čísla po najmenšie číslo)  číselná os  relačné znaky >, <, =  nerovnice (na propedeutickej úrovni)  slovné úlohy na porovnávanie charakterizované vzťahmi viac, menej, rovnako |

|  |
| --- |
| **Tematický celok : Sčítanie a odčítanie v číselnom obore do 20** |

|  |  |
| --- | --- |
| **Výkonový štandard** | **Obsahový štandard** |
| **Žiak na konci 1. ročníka základnej školy vie/dokáže:**   * sčítať a odčítať prirodzené čísla v číselnom obore do 20 bez prechodu cez základ 10, * použiť znaky +, - , =, * vytvoriť príklady na sčítanie a odčítanie k danej situácii (matematizácia reálnej situácie), * vytvoriť slovné úlohy k danému numerickému príkladu na sčítanie a odčítanie v číselnom obore do 20 bez prechodu cez základ 10, * sčítať a odčítať prirodzené čísla v číselnom obore do 20 s prechodom cez základ 10 na úrovni manipulácie, * vyriešiť jednoduché slovné úlohy na sčítanie a odčítanie v číselnom obore do 20 bez prechodu cez základ 10, * vyriešiť jednoduché rovnice. | sčítanie, odčítanie  znaky +, -, =  sčítanie a odčítanie na modeloch (dynamický model, statický model)  sčítanie a odčítanie pomocou znázornenia  sčítanie počítaním po jednom, dopočítaním druhého sčítanca k prvému, dopočítaním menšieho sčítanca k väčšiemu  sčítanie a odčítanie použitím zautomatizovaného spoja  jednoduché slovné úlohy typu:  určiť súčet, keď sú dané dva sčítance  zväčšiť dané číslo o niekoľko jednotiek  určiť jedného sčítanca, ak je daný súčet a druhý sčítanec  zmenšiť dané číslo o niekoľko jednotiek  porovnať rozdielom  rovnice (na propedeutickej úrovni) |

|  |
| --- |
| **Tematický celok : Geometria a meranie** |

|  |  |
| --- | --- |
| **Výkonový štandard** | **Obsahový štandard** |
| **Žiak na konci 1. ročníka základnej školy vie/dokáže:**   * rozlíšiť, pomenovať a nakresliť krivú, otvorenú i uzavretú čiaru, * rozlíšiť, pomenovať, narysovať rovnú čiaru, * rozlíšiť, pomenovať, nakresliť rovinné geometrické útvary, * rozlíšiť a pomenovať priestorové geometrické útvary, * umiestniť (dokresliť) rovinné a priestorové geometrické útvary podľa pokynov, * určiť polohu geometrických útvarov v priestore, * porovnať a usporiadať (vzostupne, zostupne) predmety podľa dĺžky (výšky, šírky, ...), * odmerať dĺžku (výšku, šírku, ...) daného predmetu pomocou neštandardných jednotiek dĺžky, * nájsť a vyznačiť cestu v jednoduchom bludisku, labyrinte, * na základe symbolov ↑ → ↓ ← nakresliť (narysovať) v štvorcovej sieti obrázok, * pomocou symbolov ↑ → ↓ ← popísať obrázok v štvorcovej sieti, * v štvorcovej sieti dokresliť (dorysovať) osovo súmerný obrázok | rovinné geometrické útvary: krivá čiara, rovná čiara, otvorená a uzavretá čiara, kruh, štvorec, trojuholník, obdĺžnik  kreslenie, rysovanie  priestorové geometrické útvary: kocka, valec, guľa  vpravo, vľavo, hore, dole, nad, pod, do, na, pred, za, vedľa, medzi, vpredu, vzadu  pojmy pre porovnávanie: dlhší, kratší, vyšší, nižší, širší, užší, najdlhší, najkratší, najnižší,  neštandardné jednotky dĺžky (stopa, palec, dlaň, lakeť, iný predmet – napr. spinka)  bludisko, labyrint  symboly na orientáciu v štvorcovej sieti: ↑ → ↓ ←  kreslenie a rysovanie obrázkov v štvorcovej sieti  zhodné zobrazenie – osová súmernosť (na propedeutickej úrovni |

|  |
| --- |
| **Tematický celok : Riešenie aplikačných úloh a úloh rozvíjajúcich**  **špecifické matematické myslenie** |

|  |  |  |
| --- | --- | --- |
| **Výkonový štandard** | **Obsahový štandard** | |
| **Žiak na konci 1. ročníka základnej školy vie/dokáže:**   * roztriediť predmety, objekty, čísla podľa toho, či danú vlastnosť majú alebo nemajú, * roztriediť predmety, objekty a čísla podľa jedného alebo viacerých znakov, * určiť vlastnosť, podľa ktorej boli predmety, objekty, čísla roztriedené, * určiť vlastné kritérium triedenia, * rozhodnúť o pravdivosti (nepravdivosti) tvrdenia, * sformulovať pravdivý alebo nepravdivý výrok, * vytvoriť negáciu jednoduchého výroku, * rozlíšiť a správne použiť kvantifikované výroky, * porovnať dva objekty podľa danej vlastnosti, * identifikovať jednoduché pravidlo vytvorenia danej postupnosti, * doplniť do postupnosti niekoľko chýbajúcich znakov, symbolov, čísel, obrázkov, * nájsť niekoľko rôznych spôsobov usporiadania predmetov, znakov, symbolov, * vyriešiť nepriamo sformulované úlohy na sčítanie a odčítanie v číselnom obore do 20, * orientovať sa v jednoduchej tabuľke, identifikovať riadok, stĺpec, údaj, * doplniť údaje do jednoduchej tabuľky, * určiť na digitálnych i ručičkových hodinách celé hodiny, * znázorniť na digitálnych i ručičkových hodinách celé hodiny. | predmety, objekty, čísla, ktoré danú vlastnosť majú a ktoré danú vlastnosť nemajú  triedenie podľa farby, tvaru, veľkosti, materiálu,  dichotomické triedenie (výsledkom triedenia sú dve skupiny) podľa dvoch vlastností, dichotomické triedenie bez určenia vlastnosti,  trichotomické triedenie (výsledkom triedenia sú tri skupiny) podľa troch vlastností, trichotomické triedenie bez určenia vlastnosti  pravda, nepravda  pravdivosť, nepravdivosť  veta, tvrdenie  kvantifikované výroky: všetky, nie všetky, všetci, nie všetci, žiaden, každý, niekto, nikto, nič  porovnávanie podľa veľkosti, dĺžky, výšky, veku, rýchlosti, množstva, počtu objektov v skupinách a pod.  postupnosť znakov, symbolov, čísel, obrázkov  nepriamo sformulované úlohy  tabuľka, riadok, stĺpec, údaj  hodiny ( čas ) | |
| **ZÁKLADNÉ PREDMETOVÉ KOMPETENCIE** | |

Vyučovanie matematiky na 1. stupni ZŠ má smerovať k tomu, aby sa pri vzdelávaní žiakov v jednotlivých tematických okruhoch realizovali najmä uvedené ciele, vyplývajúce z kľúčovej kompetencie pre matematiku a celkovú výchovu a vzdelávanie žiakov.

* **Sociálne komunikačné kompetencie** 
  + žiakov vyučovania matematiky rozvíja ústretovou komunikáciou medzi žiakmi, postupným navykaním žiakov na pozorné čítanie matematického textu, na používania matematickej terminológie a symboliky v rozsahu preberaného textu.
  + viesť žiakov k používaniu matematickej terminológie a symboliky v rozsahu preberaného textu,
  + viesť žiakov dokázať obhajovať svoje názory – viesť komunikáciu pri vyučovaní.
* **Kompetencia riešiť problémy**
* motivovať žiakov problémovými úlohami z praktického života,
* podnecovať u žiakov tvorivé myslenie a riešenie problémov,
* viesť žiakov, aby hľadali rôzne riešenia problémov a svoje riešenie si dokázali obhájiť,

- viesť žiakov, aby hľadali informácie zo všetkých možných zdrojov, vrátane

internetu, aby ich vedeli triediť a využívať.

* **Kompetencie v oblasti informačných a komunikačných technológií** 
  + Používaním jednoduchých vyučovacích programov podobných pracovným, listom žiak získava základy algoritmického myslenia a elementárne zručnosti, v práci na počítači a kalkulačke aj ako súčasť **informačných a komunikačných technológií,**
  + viesť žiakov k ovládaniu základných potrebných počítačových aplikácií,
  + viesť žiakov k jednoduchej komunikácii pomocou elektronických médií,
  + viesť žiakov chápať rozdiel medzi reálnym a virtuálnym svetom,
  + viesť žiakov k zvládnutiu elementárnych zručností v práci s kalkulačkou ako súčasť počítačových zručností.
* **Kompetencia k celoživotnému učeniu sa**
* vyučovanie matematiky veľmi ovplyvňuje rozvíjanie žiackej kompetencie **učiť sa učiť sa,** nakoľko vyžaduje od neho myslieť aspoň jeden krok dopredu, ktorý vykonáva. Núti žiaka získať poznatky induktívnou poznávacou cestou,
* umožňuje žiakom osvojiť si stratégiu a motivovať ich pre celoživotné vzdeláv.
* viesť žiakov myslieť aspoň jeden krok dopredu,
* viesť žiaka získavať nové poznatky induktívnou poznávacou cestou,
* dokáže kriticky zhodnotiť informácie a ich zdroj, tvorivo ich spracovať a prakticky využívať.
* **Občianske kompetencie**
* **osobné, sociálne a občianske kompetencie** vo vyučovaní žiak rozvíja dvojakým spôsobom. Jednak na vyučovacích hodinách MAT prostredníctvom atmosféry v triede, ale i pri riešení slovných úloh a problémov reálneho života .
* vyvážene chápe svoje osobné záujmy v spojení so záujmami širšej skupiny.
* na hodinách matematiky vytvárať priaznivú atmosféru a pomocou nej rozvíjať osobné,sociálne a občianske kompetencie,
* klásť dôraz a viesť k úcte k starým ľuďom.
* **Kompetencie pracovné**
* dokáže si stanoviť ciele s ohľadom na svoje profesijné záujmy, kriticky hodnotí svoje výsledky a aktívne pristupuje k uskutočneniu svojich cieľov.
* je flexibilný a schopný prijať a zvládať inovatívne zmeny
* chápe princípy podnikania a zvažuje svoje predpoklady pri jeho budúcom plánovaní
* dokáže získať a využiť informácie o vzdelávacích a pracovných príležitostiach.
* **Kompetencie smerujúce k iniciatívnosti a podnikavosti**
* viesť žiakov plánovať a riadiť nové projekty,
* viesť žiakov k inovovaniu postupov pri riešení úloh,
* viesť žiakov k získavaniu nových poznatkov induktívnou a empirickou cestou,
* cestou modelovania, používania rôznych grafických a iných prostriedkov.
* **Kompetencie sociálne a personálne**
* dokáže na primeranej úrovni reflektovať svoju vlastnú identitu a budovať si vlastnú samostatnosť / nezávislosť ako člen celku,
* osvojil si základné postupy efektívnej spolupráce v skupine – uvedomuje si svoju zodpovednosť v tíme, kde dokáže tvorivo prispievať k dosahovaniu spoločných cieľov,
* dokáže odhadnúť a korigovať dôsledky vlastného správania a konania, a uplatňovať sociálne prospešné zmeny v interpersonálnych vzťahoch.
* **Kompetencie vnímať a chápať kultúru a vyjadrovať sa nástrojmi kultúry**
* uvedomuje si význam umenia a kultúrnej komunikácie vo svojom živote a v živote celej spoločnosti,
* cení si a rešpektuje umenie a kultúrne historické tradície, pozná etiketu,
* správa sa kultivovane, primerane okolnostiam a situáciám,
* je tolerantný a empatický k prejavom iných kultúr.
* **Kompetencie v oblasti prírodovedného vzdelania**
* sú v matematike veľmi blízke predovšetkým spôsobom získavania nových poznatkov induktívnou a empirickou cestou, cestou modelovania, používania rôznych grafických a iných prostriedkov.

|  |
| --- |
| **METÓDY A  FORMY PRÁCE (STRATÉGIA VYUČOVANIA)** |

Učiteľ na hodinách matematiky aktivizuje žiakov vo všetkých fázach vyučovania. Dbá na to, aby žiaci učivu porozumeli, o čom sa presviedča častým kladením otázok a žiada od žiakov zdôvodnenie svojich odpovedí. Vyučovací proces vedie tak, aby boli žiaci samostatní a tvoriví nielen pri získavaní vedomostí, ale aj aby získané vedomosti dokázali vhodne prezentovať. Využíva metódy, ktoré sa blížia objaviteľskému postupu rozvíjajú samostatnosť, aktivitu a tvorivosť. Postupne zvyšuje nároky na rozsah, kvalitu a samostatnosť práce v školských zošitoch. Pri výučbe matematiky využívame najmä:

**Metódy vyučovacej hodiny**

* **motivačné metódy** ( citové približovanie obsahu učiva , vzbudenie záujmu u žiaka, optimálna klíma v triede )
* **inštruktáž** ( vizuálne a auditívne podnety k praktickej činnosti, vedenie žiakov k chápaniu návodu)
* **fixačné metódy** ( opakujú, precvičujú, upevňujú )
* **motivačná demonštrácia** ( vzbudenie záujmu žiaka pomocou ukážky )
* **vysvetľovanie** ( logické systematické sprostredkovanie učiva )
* **didaktická hra (** sebarealizačné aktivity na uplatnenie záujmov a spontánnosti )
* **projektová metóda (** riešenie projektu, komplexná praktická úloha, problém, téma, ktorej riešenie teoretickou alebo praktickou činnosťou vedie k vytvoreniu produktu )
* **pozorovanie** ( cielené systematické vnímanie objektov a procesov )

**Formy vyučovacej hodiny**

* **samostatná práca**
* **práca s počítačom**
* **hromadné vyučovanie**
* **blokové vyučovanie**
* **práca v skupinách**
* **vyučovacia hodina**
* **práca vo dvojici**

|  |
| --- |
| **UČEBNÉ ZDROJE** |

### BELIC, M., STRIEŽOVSKÁ, J.: Matematika pre prvákov (1. a 2. časť); AITEC, 2015

**BELIC, M., STRIEŽOVSKÁ, J.:** Matematika pre prvákov – multimediálny disk (MMD);

AITEC, 2015

**BELIC, M., STRIEŽOVSKÁ, J.:** Séria tabúľ s číslami a číslicami; AITEC, 2012

**BELIC, M., STRIEŽOVSKÁ, J.:** Číselko – nácvik písania čísel pre 1. ročník ZŠ;

AITEC,2015

**BELIC, M., STRIEŽOVSKÁ, J.:** Zbierka úloh z matematiky 1 pre prvý stupeň základných

škôl – pracovný zošit; AITEC, 2015

**BELIC, M., STRIEŽOVSKÁ, J. :** Pracovné zošity z matematiky pre 1.roč

**Digitálna technológia:** PC, dataprojektor, interaktívna tabuľa, tablet, Výukové CD, internet.

**Ďalšie zdroje:** Pracovné listy (vlastné)

Matematické a hádankárske rubriky v detskom časopise Vrabček, Zvonček a pod.

|  |
| --- |
| **HODNOTENIE ŽIAKOV** |

Predmetom hodnotenia vo výchovno–vzdelávacom procese sú najmä merateľné učebné výsledky žiakov v predmete matematika v súlade s požiadavkami vymedzenými v učebných osnovách, schopnosť osvojené vedomosti používať, zručnosti a návyky, usilovnosť...

***Pracovný postup a metódy pri hodnotení:***

* v priebehu každej vyučovacej hodiny budeme uplatňovať pozitívnu motiváciu
* budeme rozvíjať schopnosť sebahodnotenia, hodnotenie sa navzájom medzi spolužiakmi,
* na vyučovacích hodinách budeme využívať rôzne didaktické hry, súťažné úlohy, krátke samostatné práce, rôzne súťaže, navodzovať situácie s poskytnutím šance každému žiakovi,
* oboznámime žiakov i rodičov s používanými metódami a formami práce na vyučovacích hodinách,
* v pravidelných intervaloch budeme hodnotiť vedomostnú úroveň žiakov,
* zisťovať a hodnotiť budeme predovšetkým to, čo žiak vie,
* budeme si viesť prehľady a záznamy o žiakoch v žiackych knižkách, v klasifikačných záznamoch, v aScAgende a pod.

Pri hodnotení pristupujeme ku každému žiakovi individuálne. Neporovnávame výsledky detí medzi sebou, ale hodnotíme každého žiaka podľa jeho možností a schopností. Snahou každého učiteľa je pozitívne hodnotenie, ktoré má veľký motivačný charakter. Žiakov postupne vedieme k tomu, aby sa vedeli ohodnotiť sami, ale dokázali ohodnotiť aj výkon svojho spolužiaka.

V 1. ročníku sa píše iba výstupná vedomostná previerka. V každej vedomostnej previerke je zaradená úloha z geometrie. Na upevnenie nového učiva sa využívajú krátke práce a cvičenia. K hodnoteniu a klasifikácii sa využíva aj ústna odpoveď, aktivita na vyučovacej hodine a hodnotenie grafického prejavu. Vedomostnú úroveň žiakov učiteľ preveruje priebežnými samostatnými prácami a cvičeniami.

Hodnotíme známkou podľa  metodického pokynu č. 22/ 2011 na hodnotenie žiakov základných škôl. ( Metodický pokyn č. 19/2015 )

|  |
| --- |
| **PRIEREZOVÉ TÉMY** |

Povinnou súčasťou obsahu vzdelávania sú prierezové tematiky, ktoré sa spravidla prelínajú cez vzdelávacie oblasti. Prierezové tematiky je možné uplatňovať viacerými formami – ako integrovanú súčasť vzdelávacieho obsahu oblastí vzdelávania a vhodných vyučovacích predmetov, ako samostatný učebný predmet v rámci voliteľných hodín (pri profilácii školy). Vhodná je forma projektu (v rozsahu počtu hodín, ktoré sú pridelené téme) alebo veľmi efektívnou formou kurzu. Nevyhnutnou podmienkou účinnosti a neformálnej realizácie témy je používanie aktivizujúcich, interaktívnych učebných metód. Výber spôsobu a času realizácie prierezovej tematiky je v kompetencii každej školy. Na úrovni primárneho vzdelávania uplatňujeme prierezové témy:

* MULTIKULTÚRNA VÝCHOVA
* MEDIÁLNA VÝCHOVA
* ENVIRONMENTÁLNA VÝCHOVA
* OSOBNOSTNÝ A SOCIÁLNY ROZVOJ
* REGIONÁLNA VÝCHOVA A TRADIČNÁ ĽUDOVÁ KULTÚRA
* TVORBA PROJEKTU A PREZENTAČNÉ ZRUČNOSTI
* DOPRAVNÁ VÝCHOVA – VÝCHOVA K BEZPEČNOSTI V CESTNEJ PREMÁVKE
* OCHRANA ŽIVOTA A ZDRAVIA

**Národný štandard finančnej gramotnosti**